pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ. ร่วมสืบสานประเพณีปีใหม่ไทย นำคณะผู้บริหารสรงน้ำพระ  และรดน้ำขอพรผู้อาวุโส เนื่องในเทศกาลสงกรานต์ ปี 2560
วันพุธที่ 12 เมษายน 2560
รมว.สธ. ร่วมสืบสานประเพณีปีใหม่ไทย นําคณะผู้บริหารสรงน้ําพระ  และรดน้ําขอพรผู้อาวุโส เนื่องในเทศกาลสงกรานต์ ปี 2560
รัฐมนตรีว่าการกระทรวงสาธารณสุข นําคณะผู้บริหาร ข้าราชการ เจ้าหน้าที่สาธารณสุข จัดพิธีสรงน้ําพระและรดน้ําขอพรผู้ใหญ่
เนื่องในวันสงกรานต์ปี2560สร้างความรักความสามัคคีภายในองค์กรสืบสานวัฒนธรรมและประเพณีอันดีงามของไทยต่อเนื่องทุกปี
วันนี้ (12 เมษายน2560)ที่กระทรวงสาธารณสุข จ.นนทบุรี ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์โสภณ เมฆธน ปลัดกระทรวงสาธารณสุข เป็นประธานในงาน“สรงน้ําพระและรดน้ําขอพร”เนื่องในเทศกาลสงกรานต์ประจําปี2560โดยนําคณะผู้บริหาร ข้าราชการ และเจ้าหน้าที่ สรงน้ําพระและรดน้ําขอพรผู้อาวุโส อดีตผู้บริหารระดับสูงกระทรวงสาธารณสุข ประกอบด้วย ศ.ดร.นพ.อุทัย สุดสุข ศ.พิเศษ นพ.ไพจิตร ปวะบุตร ศ.นพ.ธีระ รามสูต นพ.วินัย วิริยกิจจา นพ.วิชัย เทียนถาวร และนพ.ไพจิตร์ วราชิต โดยมีผู้บริหารระดับสูง ข้าราชการ เจ้าหน้าที่กระทรวงสาธารณสุข ร่วมพิธีจํานวนมาก
ศ.คลินิก เกียรติคุณ นพ.ปิยะสกลกล่าวขอพรว่า วันนี้ เป็นโอกาสดีที่พวกเราชาวสาธารณสุข ได้แสดงความกตัญญู ระลึกถึงคุณงามความดีและพระคุณของท่านผู้อาวุโส รวมทั้งอดีตผู้บริหารกระทรวงสาธารณสุขทุกท่านที่เคยเป็นผู้นําทางด้านนโยบาย ได้ทุ่มเทสติปัญญา ความรู้ ความสามารถ ประสบการณ์ รวมทั้งความเสียสละให้แก่กระทรวงสาธารณสุขมาโดยตลอด
“ในวาระอันเป็นมงคลนี้ ในนามของข้าราชการกระทรวงสาธารณสุข ขอกราบคารวะท่านอดีตข้าราชการอาวุโสทุกท่าน รวมทั้งท่านที่มิได้อยู่ ณ ที่นี้ พร้อมกันนี้ ขออาราธนาคุณพระศรีรัตนตรัยและสิ่งศักดิ์สิทธิ์ทั้งหลาย อันเป็นที่เคารพสักการะ จงดลบันดาลให้ท่านมีสุขภาพพลานามัยที่สมบูรณ์ เพียบพร้อมด้วยอายุ วรรณะ สุขะ พละ เพื่อเป็นมิ่งขวัญของครอบครัว และยังประโยชน์แก่กระทรวงสาธารณสุขตลอดไป” รัฐมนตรีว่าการกระทรวงสาธารณสุขกล่าว
ทั้งนี้ กระทรวงสาธารณสุข ได้ร่วมสืบสานวัฒนธรรมและประเพณีอันดีงามของไทย จัดพิธีสรงน้ําพระและรดน้ําขอพรผู้ใหญ่ เนื่องในวันสงกรานต์ ตั้งแต่ปี พ.ศ.2524เป็นต้นมา โดยกราบเรียนเชิญผู้บริหารกระทรวงสาธารณสุข ทั้งในอดีตและปัจจุบันเข้าร่วมในพิธี เป็นการแสดงความรัก ความผูกพัน ความกตัญญูต่อผู้อาวุโส และผู้มีพระคุณ รวมทั้งจัดให้มีการละเล่นและการสาดน้ําคลายร้อน สร้างความสุขกายสบายใจ และสร้างความสามัคคีภายในองค์กร เป็นแบบอย่างที่ดีในการร่วมสืบสานวัฒนธรรมที่ดีงามของไทยต่อเนื่องทุกปี
********************** 12 เมษายน 2560
รัฐบาลไทย-ข่าวทำเนียบรัฐบาล-นายกรัฐมนตรีพร้อมคณะรัฐมนตรีร่วมลงนามถวายพระพรสมเด็จพระเจ้าอยู่หัว เนื่องในโอกาสวันเฉลิมพระชนมพรรษา
วันศุกร์ที่ 28 กรกฎาคม 2560
นายกรัฐมนตรีพร้อมคณะรัฐมนตรีร่วมลงนามถวายพระพรสมเด็จพระเจ้าอยู่หัว เนื่องในโอกาสวันเฉลิมพระชนมพรรษา
นายกรัฐมนตรีพร้อมคณะรัฐมนตรีร่วมลงนามถวายพระพรสมเด็จพระเจ้าอยู่หัว เนื่องในโอกาสวันเฉลิมพระชนมพรรษา
วันนี้ (28 กรกฎาคม 2560) เวลา 08.30 น. พลเอก ประยุทธ์ จันทร์โอชา นายกรัฐมนตรี พร้อมด้วย รองศาสตราจารย์นราพร จันทร์โอชา ภริยาถวายแจกันดอกไม้และลงนามถวายพระพรสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2560 ณ ห้องแดง ศาลาว่าการพระราชวัง โดยมีคณะรัฐมนตรีร่วมลงนามถวายพระพร
ทั้งนี้ สํานักพระราชวังได้จัดสถานที่ไว้ให้ประชาชนทุกหมู่เหล่าไปลงนามถวายพระพรแด่สมเด็จพระเจ้าอยู่หัว เพื่อแสดงความจงรักภักดี โดยตลอดทั้งวันได้มี ข้าราชการ คณะทูตานุทูต ทหาร ตํารวจ พ่อค้า ประชาชน ไปร่วมลงนามเป็นจํานวนมาก
---------------------------------
รัฐบาลไทย-ข่าวทำเนียบรัฐบาล-กรณีประกอบอาชีพขับรถสาธารณะและมีใบขับขี่ประเภท 2 สามารถลงทะเบียนเพื่อเข้าร่วมมาตรการช่วยเหลือจากรัฐ 5,000 บาท ในเว็บไซต์ www.เราไม่ทิ้งกัน.com ได้หรือไม่??
วันพุธที่ 1 เมษายน 2563
กรณีประกอบอาชีพขับรถสาธารณะและมีใบขับขี่ประเภท 2 สามารถลงทะเบียนเพื่อเข้าร่วมมาตรการช่วยเหลือจากรัฐ 5,000 บาท ในเว็บไซต์ www.เราไม่ทิ้งกัน.com ได้หรือไม่??
ขับรถสาธารณะลงทะเบียน ในเว็บไซต์ www.เราไม่ทิ้งกัน.com ได้หรือไม่?
Q : กรณีประกอบอาชีพขับรถสาธารณะและมีใบขับขี่ประเภท 2 สามารถลงทะเบียนเพื่อเข้าร่วมมาตรการช่วยเหลือจากรัฐ 5,000 บาท ในเว็บไซต์ www.เราไม่ทิ้งกัน.com ได้หรือไม่??
A : สามารถลงทะเบียนเข้าร่วมมาตรการได้ แต่การพิจารณาเป็นไปตามเงื่อนไขที่กระทรวงการคลังได้ระบุไว้ เช่นเดียวกับผู้เข้าร่วมมาตรการรายอื่นๆ
รัฐบาลไทย-ข่าวทำเนียบรัฐบาล-รอง ปกท.วท ร่วมงาน วันต่อต้านคอร์รัปชันสากล ( ประเทศไทย )
วันอังคารที่ 13 ธันวาคม 2559
รอง ปกท.วท ร่วมงาน วันต่อต้านคอร์รัปชันสากล ( ประเทศไทย )
วันต่อต้านคอร์รัปชั่นสากล
9 ธันวาคม 2559 ณ หอประชุมมหิดลสิทธาคาร มหาวิทยาลัยมหิดล ศาลายา จังหวัดนครปฐม / นายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยี พร้อมด้วยข้าราชการและเจ้าหน้าที่ กระทรวงวิทยาศาสตร์และเทคโนโลยี เข้าร่วมงาน วันต่อต้านคอร์รัปชั่นสากล (ประเทศไทย) พลเอก ประยุทธ์ จันทร์โอชา นายกรัฐมนตรี เป็นประธานในพิธี กิจกรรมวันต่อต้านคอร์รัปชั่นสากล (ประเทศไทย ) ภายใต้แนวคิด “ สุจริตตามรอยพ่อ ขอทําดีเพื่อแผ่นดิน “โดยรัฐบาล สํานักงานคณะกรรมการป้องกันและปราบปรามการทุจริตแห่งชาติ ภาคีเครือข่ายทุกภาคส่วน สื่อมวลชน และประชาชน ได้กําหนดจัดงานวันต่อต้านคอร์รัปชันสากล (ประเทศไทย) ขึ้นในวันศุกร์ที่ 9 ธันวาคม 2559 ทั้งในส่วนกลางและส่วนภูมิภาค เพื่อน้อมรําลึกถึงพระบาทสมเด็จพระปรมินทรมหาภูมิพลอดุลยเดช ผู้ทรงเป็นแบบอย่างแห่งความสุจริต และยังเป็นการแสดงพลังในการสร้างสังคมที่โปร่งใส ไม่ทุจริต เพื่อร่วมสร้างประเทศไทยให้ใสสะอาดตามแนวทางการขับเคลื่อนยุทธศาสตร์ชาติว่าด้วยการป้องกันและปราบปรามการทุจริตระยะที่ 3 อย่างเป็นรูปธรรม
ปัญหาสําคัญที่ประเทศไทยต้องรีบแก้ไข นั้นคือ ปัญหาการทุจริตคอร์รัปชั่น ซึ่งส่งผลให้เกิดปัญหาตามมาในด้านต่างๆ อาทิ ปัญหาเศรษฐกิจ ปัญหาการเมืองจึงจําเป็นอย่างยิ่งที่ทุกภาคส่วนต้องร่วมมือกัน เพื่อขับเคลื่อนป้องกันและปราบปรามการทุจริตทุกรูปแบบ โดยการปลูกและปลุกจิตสํานึกปรับทัศนคติและค่านิยมให้ถูกต้องในสังคม ให้ทุกภาคส่วนแสดงถึงภัยร้ายของการทุจริตคอรัปชั่น และร่วมเป็นเครือข่ายในการต่อต้านการทุจริตต่อไปการจัดกิจกรรมดังกล่าวเพื่อแสดงให้เห็นผลกระทบต่อการคอร์รัปชั่นว่าเป็นพิษภัยอย่างไร รวมทั้งหาแนวทางแก้ไขทุกภาคส่วน
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือครอบครัวยากจนที่มีลูกชายป่วยเป็นโรคศีรษะโต ที่ย่านหนองจอก กทม. และชื่นชมหญิงพิการทางสติปัญญาที่สู้ชีวิต
วันศุกร์ที่ 22 กันยายน 2560
รมว.พม. กําชับ จนท. เร่งช่วยเหลือครอบครัวยากจนที่มีลูกชายป่วยเป็นโรคศีรษะโต ที่ย่านหนองจอก กทม. และชื่นชมหญิงพิการทางสติปัญญาที่สู้ชีวิต
รมว.พม. กําชับ จนท. เร่งช่วยเหลือครอบครัวยากจนที่มีลูกชายป่วยเป็นโรคศีรษะโต ที่ย่านหนองจอก กทม. และชื่นชมหญิงพิการทางสติปัญญาที่สู้ชีวิต ต้องทํางานในร้านเสริมสวยเพื่อช่วยเหลือครอบครัว ที่ จ.สุรินทร์
วันนี้ (22 ก.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 719/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทาง การแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีเด็กชายวัย 9 เดือน ป่วยเป็นโรคศีรษะโต มีอาการชักเกร็งที่แขนและขา ช่วยเหลือตัวเองไม่ได้ อาศัยอยู่กับแม่ที่ต้องลาออกจากงานเพื่อมาอยู่ดูแลลูกอย่างใกล้ชิด มีเพียงสามีเพียงคนเดียว ที่ทํางานหาเลี้ยงครอบครัวที่มีฐานะยากจน ที่ย่านหนองจอก กรุงเทพฯ นั้น ตนได้กําชับหน่วยงานที่เกี่ยวข้องในสังกัดกระทรวง พม. ได้แก่ กรมกิจการเด็กและเยาวชน (ดย.) และกรมพัฒนาและส่งเสริมคุณภาพชีวิตคนพิการ (พก.) เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กและคนพิการของกระทรวง พม. พร้อมมอบสิ่งของเครื่องใช้ที่จําเป็น และประสานหน่วยงาน ที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของเด็กชายดังกล่าวอย่างต่อเนื่อง อีกทั้งให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม รวมถึงการส่งเสริม การประกอบอาชีพ เพื่อสร้างรายได้ที่เพียงพอและมั่นคงสําหรับครอบครัวในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีหญิงวัย 29 ปี มีความพิการทางสติปัญญาตั้งแต่กําเนิด อีกทั้งป่วยเป็นโรคเบาหวาน ซึ่งอาศัยอยู่กับน้องสาวและหลานอีก 2 คน ครอบครัวมีฐานะยากจน แต่สู้ชีวิต ด้วยการรับจ้างทํางานในร้านเสริมสวย เพื่อหารายได้จุนเจือครอบครัว ทั้ง 4 ชีวิต อาศัยในเพิงสังกะสีสภาพเก่าทรุดโทรมใกล้ผุพัง ที่อําเภอท่าตูม จังหวัดสุรินทร์ นั้น ตนขอชื่นชมหญิงดังกล่าวที่มีความตั้งใจจริงและความขยันหมั่นเพียร ในการช่วยเหลือครอบครัว โดยไม่ย่อท้อต่ออุปสรรคและความยากลําบากที่เกิดความพิการ นับว่าเป็นตัวอย่างที่ดี เป็นอย่างยิ่ง ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดสุรินทร์ (พมจ.สุรินทร์) พร้อมหน่วยงาน ที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้ การช่วยเหลือในเบื้องต้นตามภารกิจด้านเด็ก เยาวชน และคนพิการของกระทรวง พม. พร้อมมอบสิ่งของเครื่องใช้ ที่จําเป็นและเงินสงเคราะห์และฟื้นฟูสมรรถภาพคนพิการ รวมทั้งประสานหน่วยงานที่เกี่ยวข้องในพื้นที่ช่วยเหลือดูแล ในเรื่องการรักษาพยาบาลของหญิงพิการดังกล่าวอย่างต่อเนื่องและการศึกษาของเด็กในระยะยาว อีกทั้งให้คําปรึกษาแนะนําเกี่ยวกับการฝึกอาชีพและทุนกู้ยืมประกอบอาชีพคนพิการ
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เปิดการประชุมเชิงปฏิบัติการโครงการสำมะโนอุตสาหกรรม พ.ศ.2560
วันอังคารที่ 21 กุมภาพันธ์ 2560
รมว.กระทรวงดิจิทัลฯ เปิดการประชุมเชิงปฏิบัติการโครงการสํามะโนอุตสาหกรรม พ.ศ.2560
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมเชิงปฏิบัติการ “โครงการสํามะโนอุตสาหกรรม พ.ศ.2560 : งานแจงนับปี 2560 ระดับสถิติจังหวัด” โดยสํานักงานสถิติแห่งชาติ หน่วยงานในสังกัดกระทรวงฯ จัดขึ้นเพื่อสร้างความรู้ความเข้าใจในการดําเนินการเก็บรวบรวมข้อมูลรายละเอียด (งานแจงนับ) แก่สํานักงานสถิติจังหวัดทั่วประเทศ ให้สามารถบริหารและขับเคลื่อนโครงการในพื้นที่ให้บรรลุตามเป้าหมายที่กําหนดไว้อย่างมีประสิทธิภาพและเป็นไปในทิศทางเดียวกัน พร้อมทั้งแลกเปลี่ยนความคิดเห็นในการปฏิบัติงานและแนวทางในการพัฒนางานโครงการสํามะโนอุตสาหกรรม พ.ศ.2560 ให้มีประสิทธิภาพมากยิ่งขึ้น การประชุมดังกล่าวจัดขึ้น ณ โรงแรมไมด้า แอร์พอร์ต ถนนแจ้งวัฒนะ เขตหลักสี่ กรุงเทพฯ เมื่อวันที่ 16 กุมภาพันธ์ 2560
***************************
รัฐบาลไทย-ข่าวทำเนียบรัฐบาล-ทำฟันอย่างไรให้ปลอดภัยจากโควิด-19
วันศุกร์ที่ 20 มีนาคม 2563
ทําฟันอย่างไรให้ปลอดภัยจากโควิด-19
ในช่วงที่มีการระบาดของเชื้อไวรัสโควิด-19 จะมีแนวทางในการทําฟันอย่างไรบ้างนะ
หลีกเลี่ยงการทําฟันที่ยังไม่มีอาการ แนะนําให้อยู่บ้านแปรงฟันทุกวัน รักษาสุขภาพช่องปากให้สะอาด หลีกเลี่ยงการไปโรงพยาบาล ลดอาการติดเชื้อ ยกเว้นหากมีเหตุฉุกเฉินสามารถพบทันตแพทย์ที่สถานพยาบาลใกล้บ้านได้ตามปกติ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 8 พฤษภาคม 2563
วันศุกร์ที่ 8 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 8 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.80 ของผู้ป่วยทั้งหมด (กลับบ้าน 12 ราย รวมกลับบ้านสะสม 2,784 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 161 ราย หรือคิดเป็นร้อยละ 5.37 ของผู้ป
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่8 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.80 ของผู้ป่วยทั้งหมด (กลับบ้าน 12 ราย รวมกลับบ้านสะสม 2,784 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 161 ราย หรือคิดเป็นร้อยละ 5.37 ของผู้ป่วยทั้งหมด ในจํานวนนี้เป็นผู้ติดเชื้อรายใหม่ 8 ราย ผู้เสียชีวิตรวม 55 ราย ทําให้มีผู้ป่วยสะสมทั้งสิ้น 3,000 ราย
ผู้ติดเชื้อรายใหม่วันนี้พบจากการค้นหาเชิงรุก (Active Case Finding) ที่จังหวัดยะลา 3 ราย และแรงงานต่างด้าวจากศูนย์กักกัน ผู้ต้องกัก ตรวจคนเข้าเมือง อ.สะเดา จ.สงขลา 5 ราย ไม่มีรายงานผู้เสียชีวิต
กระทรวงสาธารณสุขได้ปรับเกณฑ์การเฝ้าระวังผู้สงสัยติดเชื้อโควิด19 (PUI) เพิ่มเติม เพื่อให้สามารถค้นพบผู้ติดเชื้อได้มากที่สุด โดยเมื่อวันที่ 1 พฤษภาคม 2563 ได้ปรับเกณฑ์ใหม่ ดังนี้ หากมีอาการไอ มีน้ํามูก เจ็บคอ หายใจเหนื่อยหอบหรือหายใจลําบาก ปอดอักเสบ จมูกไม่สามารถรับรู้กลิ่น และ/ หรือ มีประวัติไข้ อุณหภูมิร่างกาย 37.5 องศาเซลเซียสขึ้นไป ร่วมกับมีปัจจัยเสี่ยงในช่วง 14 วันก่อนป่วยอย่างใดอย่างหนึ่ง เช่น มีประวัติเดินทางหรืออาศัยอยู่ในพื้นที่เกิดโรคโควิด 19 ประกอบอาชีพเกี่ยวกับนักท่องเที่ยว สถานที่แออัด ติดต่อกับคนจํานวนมาก ไปในสถานที่ชุมนุมชน เช่น ห้างสรรพสินค้า สถานพยาบาล ตลาด ใช้บริการขนส่งสาธารณะ หรือสัมผัสกับผู้ป่วย ขอให้ไปพบแพทย์ เพื่อวินิจฉัยตรวจหาเชื้อต่อไปโดยไม่เสียค่าใช้จ่าย หลังจากมีการปรับเกณฑ์เฝ้าระวัง ตั้งแต่วันที่ 1-7 พฤษภาคม 2563 ได้ทําการตรวจหาเชื้อแล้ว 16,439 ราย พบผู้ติดเชื้อ 38 ราย
รัฐบาลไทย-ข่าวทำเนียบรัฐบาล-“ยุติธรรม” รับเรื่องร้องเรียนกรณีนักศึกษามหาวิทยาลัยศิลปากรถูกทำร้ายจนเสียชีวิต
วันจันทร์ที่ 13 มีนาคม 2560
“ยุติธรรม” รับเรื่องร้องเรียนกรณีนักศึกษามหาวิทยาลัยศิลปากรถูกทําร้ายจนเสียชีวิต
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม พร้อมด้วย นางนงภรณ์ รุ่งเพ็ชรวงศ์ รองอธิบดีกรมคุ้มครองสิทธิและเสรีภาพ รับเรื่องร้องเรียนกรณีนักศึกษามหาวิทยาลัยศิลปากรถูกทําร้ายจนเสียชีวิต
เมื่อวันจันทร์ที่ ๑๓ มีนาคม ๒๕๖๐ เวลา ๑๓.๐๐ น.
ณ บริเวณด้านหน้าศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
พร้อมด้วย นางนงภรณ์ รุ่งเพ็ชรวงศ์ รองอธิบดีกรมคุ้มครองสิทธิและเสรีภาพ
รับเรื่องจากทนายสงกานต์ อัจฉริยะทรัพย์ ประธานเครือข่าย
ต่อต้านการบ่อนทําลายชาติ ศาสนา และพระมหากษัตริย์ พร้อมด้วยนางอารีรัตน์ ชมโลก
มารดาของนายธีรพงศ์ ฐิตะฐาน นักศึกษามหาวิทยาลัยศิลปากร วิทยาเขตสารสนเทศเพชรบุรี
ซึ่งถูกกลุ่มวัยรุ่นในพื้นที่จังหวัดเพชรบุรีรุมทําร้ายใช้ไขควงแทงศรีษะจนเสียชีวิต
เมื่อวันที่ ๒๕ กุมภาพันธ์ ๒๕๖๐ ที่ผ่านมา
เพื่อขอรับการคุ้มครองพยาน เนื่องจากเพื่อนของนายธีรพงศ์ฯ รวมทั้งพยานในคดีนี้
ได้รับการข่มขู่คุกคามจากกรณีดังกล่าว
รัฐบาลไทย-ข่าวทำเนียบรัฐบาล-ดร.สมชายฯ ให้เกียรติเป็นประธานพิธีประกาศผลและมอบรางวัลธุรกิจยานยนต์ยอดนิยมแห่งปี 2560
วันพุธที่ 6 ธันวาคม 2560
ดร.สมชายฯ ให้เกียรติเป็นประธานพิธีประกาศผลและมอบรางวัลธุรกิจยานยนต์ยอดนิยมแห่งปี 2560
ดร.สมชายฯ ให้เกียรติเป็นประธานพิธีประกาศผลและมอบรางวัลธุรกิจยานยนต์ยอดนิยมแห่งปี 2560 ณ อิมแพค เมืองทองธานี
วันที่ 6 ธันวาคม 2560 ดร.สมชาย หาญหิรัญ รัฐมนตรีช่วยว่าการกระทรวงอุตสาหกรรม ให้เกียรติเป็นประธานกล่าวเปิดงานและมอบรางวัลให้กับผู้แทนบริษัทธุรกิจยานยนต์ในพิธีประกาศผลและมอบรางวัลธุรกิจยานยนต์ยอดเยี่ยมแห่งปี 2560 Thailand Automotive Quality Award 2017 (TAQA)
ในปีนี้มีบริษัทที่ประกอบธุรกิจยานยนต์ เข้ารับรางวัลจํานวน 30 รางวัล โดยรางวัลแบ่งเป็นกลุ่มรางวัลยอดเยี่ยมด้านภาพลักษณ์ ด้านการขาย ด้านบริการหลังการขาย ด้านคุณภาพแรกใช้ผลิตภัณฑ์ และด้านผลิตภัณฑ์เกี่ยวเนื่องกับรถยนต์ ซึ่งรางวัลต่างๆ เหล่านี้ได้ตัดสินจากกลุ่มผู้ใช้ผลิตภัณฑ์ โดยมีบริษัทที่เข้ารับรางวัลอาทิเช่น โตโยต้า ฮอนด้า บีเอ็มดับเบิ้ลยู มาสด้า ปตท. เชลล์ ฟิล์มลามิน่า เป็นต้น
ทั้งนี้ในงานยังให้โอกา สให้ผู้แทนบริษัทผู้รับรางวัลได้แสดงความคิดเห็น แสดงวิสัยทัศน์ และโครงการพัฒนาธุรกิจยานยนต์ของตนเองในอนาคต
รัฐบาลไทย-ข่าวทำเนียบรัฐบาล-มาตรการ “ชิมช้อปใช้” การใช้จ่ายเงินสะพัดกว่า 4 พันล้าน
วันพุธที่ 9 ตุลาคม 2562
มาตรการ “ชิมช้อปใช้” การใช้จ่ายเงินสะพัดกว่า 4 พันล้าน
ในการลงทะเบียนรับสิทธิ์มาตรการ “ชิมช้อปใช้” มีผู้ลงทะเบียนครบจํานวนทุกวัน โดยตั้งแต่วันที่ 3 ตุลาคม 2562 เป็นต้นมา ได้เปิดให้มีการลงทะเบียนเก็บตกตามสิทธิ์ที่ยังคงเหลือ ซึ่งล่าสุดมีผู้ได้รับสิทธิ์ใกล้ครบจํานวน 10 ล้านรายแล้ว
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในการลงทะเบียนรับสิทธิ์มาตรการ “ชิมช้อปใช้” มีผู้ลงทะเบียนครบจํานวนทุกวัน โดยตั้งแต่วันที่ 3 ตุลาคม 2562 เป็นต้นมา ได้เปิดให้มีการลงทะเบียนเก็บตกตามสิทธิ์ที่ยังคงเหลือ ซึ่งล่าสุดมีผู้ได้รับสิทธิ์ใกล้ครบจํานวน 10 ล้านรายแล้ว
โฆษกกระทรวงการคลังกล่าวว่า การตรวจสอบสิทธิ์ผู้ลงทะเบียน 14 วันแรกเสร็จสิ้นแล้ว โดยมีผู้ได้รับสิทธิ์ 9,939,590 ราย ซึ่งผู้ลงทะเบียน 13 วันแรกได้รับ SMS ยืนยันสิทธิ์แล้วจํานวน 9,693,845 ราย ทั้งนี้ มีผู้เข้ายืนยันตัวตนในแอปพลิเคชัน “เป๋าตัง” แล้ว 8,854,072 ราย โดยยืนยันตัวตนสําเร็จ 7,934,311 ราย และมีผู้ที่ยังไม่ได้ติดตั้งแอปพลิเคชัน 839,773 ราย
ในการใช้จ่าย 12 วันแรก มีผู้ใช้สิทธิ์จํานวน 4,535,561 ราย มีการใช้จ่ายรวม 4,296 ล้านบาท ซึ่งเป็นการใช้จ่าย g-Wallet ช่อง 1 ประมาณ 4,254 ล้านบาท โดยเป็นการใช้จ่ายที่ร้าน “ช้อป” ซึ่งเป็นร้านในกลุ่ม OTOP ร้านวิสาหกิจชุมชน รวมทั้งร้านธงฟ้าประชารัฐ 2,416 ล้านบาท ส่วนร้าน “ชิม” หรือร้านอาหารและเครื่องดื่มมียอดใช้จ่าย 583 ล้านบาท ร้าน “ใช้” เช่น โรงแรม โฮมสเตย์ เป็นต้น มียอดใช้จ่าย 55 ล้านบาท และร้านค้าทั่วไป มียอดใช้จ่าย 1,200 ล้านบาท ทั้งนี้ จากการตรวจสอบพบว่า มีการใช้จ่ายในร้านค้าขนาดใหญ่ที่มีหลายสาขาประมาณ 817 ล้านบาท ซึ่งมีสัดส่วนลดลงต่อเนื่องจากร้อยละ 22 ในช่วงเริ่มต้น เป็นร้อยละ 19 ของยอดใช้จ่ายทั้งหมด
สําหรับการใช้จ่าย g-Wallet ช่อง 2 มีผู้ใช้สิทธิ์แล้ว 15,027 ราย มียอดใช้จ่ายประมาณ 42 ล้านบาทหรือเฉลี่ยรายละ 2,782 บาท ซึ่งเพิ่มขึ้นถึง 3 เท่า ภายใน 5 วัน โดยเป็นการใช้จ่ายที่ร้าน “ช้อป” 27 ล้านบาท ส่วนร้าน “ชิม” และร้าน “ใช้” มียอดใช้จ่าย 9 ล้านบาท และ 6 ล้านบาท ตามลําดับ
มีการใช้จ่ายกระจายครบ 77 จังหวัดทั่วประเทศ โดยจังหวัดที่มีการใช้จ่ายมากที่สุด 10 อันดับแรก ได้แก่ (1) กรุงเทพฯ 536 ล้านบาท (2) ชลบุรี 297 ล้านบาท (3) สมุทรปราการ 184 ล้านบาท (4) ปทุมธานี 135 ล้านบาท (5) พระนครศรีอยุธยา 130 ล้านบาท (6) ระยอง 114 ล้านบาท (7) นครปฐม 108 ล้านบาท (8) ลําพูน 105 ล้านบาท (9) เชียงใหม่ 101 ล้านบาท และ (10) นนทบุรี 101 ล้านบาท
โฆษกกระทรวงการคลัง ได้เน้นย้ําว่า สําหรับผู้ได้รับสิทธิ์จากการลงทะเบียนวันแรก (วันที่ 23 กันยายน 2562) และยังไม่ได้เริ่มใช้จ่าย ขอให้เริ่มใช้จ่ายภายในวันพรุ่งนี้ (วันที่ 10 ตุลาคม 2562) ซึ่งเป็นวันสุดท้ายที่จะครบ 14 วัน เพื่อรักษาสิทธิ์ และสําหรับผู้ที่ลงทะเบียนสําเร็จและได้รับ SMS ยืนยันสิทธิ์แล้ว ขอให้รีบติดตั้งแอปพลิเคชัน “เป๋าตัง” และเริ่มต้นการใช้จ่ายภายใน 14 วัน
สอบถามข้อมูลเพิ่มเติม: กรมบัญชีกลาง โทร 02 2706400 กด 7 / App “เป๋าตัง” ติดต่อธนาคารกรุงไทย โทร 02 1111144 / ข้อมูลเที่ยวชิมช้อปใช้ติดต่อการท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีเปิดงาน “เที่ยวทั่วไทย ไปทั่วโลก” ครั้งที่ 21 และพิธีเปิดกิจกรรมจับคู่ธุรกิจระหว่างผู้ประกอบการท่องเที่ยวและชุมชนท่องเที่ยวอย่างยั่งยืน
วันพฤหัสบดีที่ 10 สิงหาคม 2560
รองนายกรัฐมนตรี เป็นประธานในพิธีเปิดงาน “เที่ยวทั่วไทย ไปทั่วโลก” ครั้งที่ 21 และพิธีเปิดกิจกรรมจับคู่ธุรกิจระหว่างผู้ประกอบการท่องเที่ยวและชุมชนท่องเที่ยวอย่างยั่งยืน
รองนายกรัฐมนตรี เป็นประธานในพิธีเปิดงาน “เที่ยวทั่วไทย ไปทั่วโลก” ครั้งที่ 21 และพิธีเปิดกิจกรรมจับคู่ธุรกิจระหว่างผู้ประกอบการท่องเที่ยวและชุมชนท่องเที่ยวอย่างยั่งยืน
วันพฤหัสบดีที่ 10 สิงหาคม พ.ศ. 2560 เวลา 15.00 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีเปิดงาน “เที่ยวทั่วไทย ไปทั่วโลก” ครั้งที่ 21 และพิธีเปิดกิจกรรมจับคู่ธุรกิจระหว่างผู้ประกอบการท่องเที่ยวและชุมชนท่องเที่ยวอย่างยั่งยืน ณ ศูนย์การประชุมแห่งชาติสิริกิติ์ โดยมีสมาคมไทยบริการท่องเที่ยวเป็นเจ้าภาพ ซึ่งการจัดงานในครั้งนี้เป็นงานแสดงสินค้าบริการด้านการท่องเที่ยวระดับนานาชาติที่ใหญ่ที่สุดในภาคเอกชน รวมถึงมีองค์กรส่งเสริมการท่องเที่ยวทั้งในและต่างประเทศ หน่วยงานทั้งภาครัฐและเอกชน เข้าร่วมจัดแสดงสินค้าและบริการมากกว่า 1,000 บูธ
รัฐบาลไทย-ข่าวทำเนียบรัฐบาล-"ปลัดแรงงาน"เปิดการแข่งขันโบว์ลิ่งสัมพันธ์ สรปภ. 2562 นำรายได้ช่วยเหลือ รปภ.ที่ประสบอันตรายขณะปฏิบัติหน้าที่
วันเสาร์ที่ 26 ตุลาคม 2562
"ปลัดแรงงาน"เปิดการแข่งขันโบว์ลิ่งสัมพันธ์ สรปภ. 2562 นํารายได้ช่วยเหลือ รปภ.ที่ประสบอันตรายขณะปฏิบัติหน้าที่
ปลัดกระทรวงแรงงาน เปิดการแข่งขันโบว์ลิ่งสัมพันธ์ สรปภ.2562 ของสมาคมผู้ประกอบการรักษาความปลอดภัยแห่งประเทศไทย กระชับความสัมพันธ์ระหว่างสมาชิกสมาคมและผู้เกี่ยวข้อง พร้อมหารายได้สนับสนุนกิจกรรมของสมาคมฯ
ปลัดกระทรวงแรงงาน เปิดการแข่งขันโบว์ลิ่งสัมพันธ์ สรปภ.2562 ของสมาคมผู้ประกอบการรักษาความปลอดภัยแห่งประเทศไทย กระชับความสัมพันธ์ระหว่างสมาชิกสมาคมและผู้เกี่ยวข้อง พร้อมหารายได้สนับสนุนกิจกรรมของสมาคมฯ เพื่อช่วยเหลือพนักงานรักษาความปลอดภัยที่ประสบอันตรายขณะปฏิบัติหน้าที่
เมื่อวันที่ 26 ตุลาคม 2562 เวลา 10.00 น.นายสุทธิ สุโกศล ปลัดกระทรวงแรงงาน เป็นประธานในพิธีเปิดการแข่งขันโบว์ลิ่งสัมพันธ์ สรปภ. 2562 ของสมาคมผู้ประกอบการรักษาความปลอดภัยแห่งประเทศไทย ณ Blu - o Rhythm & Bowl ชั้น 5 ศูนย์การค้าสยามพารากอน เขตปทุมวัน กรุงเทพมหานคร โดยกล่าวว่า กิจกรรมการกีฬาได้รับการยอมรับจากทุกคน ทุกสาขาอาชีพว่าเป็นกิจกรรมที่ส่งเสริมและเปิดโอกาสให้ผู้เล่นได้แสดงความสามารถทักษะกีฬา ปลูกฝังให้มีน้ําใจนักกีฬา รู้จักรับผิดชอบต่อหน้าที่มีวินัยการฝึกฝน ฝึกซ้อม และเป็นกิจกรรมที่พัฒนาทางด้านร่างกาย จิตใจ สติปัญหา อารมณ์ และสังคม รวมทั้งสร้างความสามัคคีในหมู่คณะ ตลอดจนเป็นการใช้เวลาว่างให้เกิดประโยชน์ห่างไกลจากยาเสพติด
นายสุทธิฯ กล่าวต่อว่า สําหรับการจัดการแข่งขันโบว์ลิ่งสัมพันธ์ สรปภ. 2562 ของสมาชิกสมาคมผู้ประกอบการรักษาความปลอดภัยแห่งประเทศไทยในครั้งนี้ นอกจากจะมีวัตถุประสงค์เพื่อกระชับความสัมพันธ์ระหว่างสมาชิกสมาคมและผู้เกี่ยวข้องแล้ว ยังเป็นการหารายได้สนับสนุนกิจกรรมของสมาคมฯ เพื่อช่วยเหลือพนักงานรักษาความปลอดภัยที่ประสบอันตรายขณะปฏิบัติหน้าที่ นับได้ว่าเป็นการทํากิจกรรมที่เป็นประโยชน์และสร้างสรรค์เชื่อมโยงเข้ากับกิจกรรมการกุศลได้อย่างสร้างสรรค์มีประโยชน์ต่อสังคมส่วนรวม
--------------------------------------
กองเผยแพร่และประชาสัมพันธ์ ข่าว - ภาพ/
26 ตุลาคม 2562
รัฐบาลไทย-ข่าวทำเนียบรัฐบาล-พล.อ.ประวิตร  เร่งช่วยชาวสวนปาล์ม  ประชุม กนป. สั่งขับเคลื่อนกลไกทั้งระบบ  ยกระดับคุณภาพ/ราคาปาล์ม  ควบคู่เยียวยา รองรับฟื้นฟูเศรษฐกิจ  ปชช./ผู้บริโภคได้รับประโยชน์
วันพฤหัสบดีที่ 4 มิถุนายน 2563
พล.อ.ประวิตร  เร่งช่วยชาวสวนปาล์ม  ประชุม กนป. สั่งขับเคลื่อนกลไกทั้งระบบ  ยกระดับคุณภาพ/ราคาปาล์ม  ควบคู่เยียวยา รองรับฟื้นฟูเศรษฐกิจ  ปชช./ผู้บริโภคได้รับประโยชน์
พล.อ.ประวิตร  เร่งช่วยชาวสวนปาล์ม  ประชุม กนป. สั่งขับเคลื่อนกลไกทั้งระบบ  ยกระดับคุณภาพ/ราคาปาล์ม  ควบคู่เยียวยา รองรับฟื้นฟูเศรษฐกิจ  ปชช./ผู้บริโภคได้รับประโยชน์   ย้ําป้องกันลักลอบนําเข้า  รัฐพร้อมช่วยเหลือ  แม้ภาวะโควิด-19
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรี เปิดเผยว่า วันที่ 4 มิ.ย. 63 เวลา 10.30 น. พล.อ.ประวิตร วงษ์สุวรรณ รองนายกรัฐมนตรี ได้เป็นประธานการประชุมคณะกรรมการนโยบายปาล์มน้ํามันแห่งชาติ (กนป.) ครั้งที่ 1/2563 ผ่านระบบ Video Conference ณ ห้องประชุม 301 ตึกบัญชาการ 1 ทําเนียบรัฐบาล
ที่ประชุม ได้รับทราบสถานการณ์ปาล์มน้ํามัน และน้ํามันปาล์มของตลาดโลก และภายในประเทศ ซึ่งได้รับผลกระทบจากสถานการณ์ โควิด-19 ในภาพรวมที่ผ่านมา โดยตัวเลขการผลิต ความต้องการใช้ และการส่งออก มีปริมาณลดลง ทั้งนี้ปัจจุบัน รัฐบาลไทยเริ่มมีการผ่อนคลายความเข้มงวดมาตรการป้องกันการระบาดของโควิด-19 ส่งผลให้ปริมาณความต้องการใช้ มีเพิ่มมากขึ้น ทั้งปาล์มน้ํามัน และน้ํามันปาล์มดิบ รวมทั้งน้ํามันปาล์มบรรจุขวด 1 ลิตร และรับทราบความคืบหน้าโครงการประกันรายได้เกษตรกรชาวสวนปาล์มน้ํามัน ตั้งแต่ 1 ต.ค.62 ซึ่งได้ช่วยเหลือไปแล้วจํานวน 351,618 ครัวเรือน นอกจากนั้น ได้เห็นชอบ การกําหนดราคา ปาล์มน้ํามัน และน้ํามันปาล์มดิบ ซึ่ง ได้ผ่านมติร่วมกันของทั้ง 3 ฝ่ายได้แก่สมาคมโรงงานสกัดน้ํามันปาล์ม ,ผู้ประกอบการโรงงาน และ ผู้แทนเกษตรกร รวมทั้งได้เห็นชอบเกณฑ์กําหนดราคาน้ํามันปาล์มบรรจุขวด 1 ลิตร ตามที่คณะอนุกรรมการพิจารณาเสนอ และเห็นชอบ แนวทางการขับเคลื่อนกลไกบริหารจัดการเพื่อแก้ไขปัญหาปาล์มน้ํามัน และน้ํามันปาล์มระดับจังหวัด ให้เป็นไปตามเป้าหมายของ กนป.ต่อไป
พล.อ.ประวิตร ได้กําชับ กระทรวงพาณิชย์, กระทรวงพลังงาน ,กระทรวงเกษตรและสหกรณ์ ,กระทรวงอุตสาหกรรม ,กระทรวงมหาดไทย ,สํานักงานตํารวจแห่งชาติ และหน่วยงานอื่นๆที่เกี่ยวข้อง ให้บูรณาการทํางานร่วมกัน อย่างแน่นแฟ้นเป็นระบบ เน้นย้ําการป้องกันลักลอบนําเข้าผลปาล์มและน้ํามันปาล์ม ทุกช่องทาง และให้ 5 จังหวัดภายใต้ กนป.(ชพ.,สฎ.,นศ.,กบ.,พง.) จะต้องขับเคลื่อน การบริหารงาน อย่างต่อเนื่อง รวดเร็ว ให้ได้ผลตามข้อสั่งการของประธาน กนป. เพื่อเร่งช่วยเหลือ ยกระดับรายได้ของพี่น้องเกษตรกรชาวสวนปาล์ม รองรับการฟื้นฟูทางเศรษฐกิจของประเทศ และให้ประชาชนได้ใช้ผลผลิตจากปาล์มในราคาที่เหมาะสมในภาวะ โควิด-19 ด้วย ต่อไป
.........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
วันพุธที่ 14 ธันวาคม 2559
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
สรุปข่าวการประชุมคณะรัฐมนตรี 13 ธันวาคม 2559